и за да се произнесе взе предвид следното: 
 Производството пред Административен съд – Благоевград е образувано по жалба от 
„. Р. Е. със седалище и адрес на управление гр. Р., ул. “Б. К.” №, 
представлявано от управителя Б. П. Т. против Заповед № РД-15-334/17.05.2013 г. 
на К. на О. Р.. 
 С Разпореждане от 07.06.2013 г. съдът е оставил депозираната жалба без 
движение като нередовна, тъй като е приел, че същата не отговаря на 
изискванията на  чл. 151, т. 3 от АПК. 
 Указал е на  оспорващия  в 7-мо дневен срок от получаване на съобщението за 
оставяне на жалбата без движение да внесе по сметка на БлАС държавна такса в 
размер на 50,00 лв., като представи по делото платежния документ. Уведомен е, 
че при неизпълнение на така вмененото му задължение производството по делото ще 
бъде прекратено. 
 Съобщението за постановения съдебен акт е връчено по реда на чл. 50, ал. 3, 
във вр. с ал. 1 от ГПК вр. с чл. 144 АПК на адреса на търговеца, вписан в 
Търговския регистър на служител на същия на 18.06.2013 г. Седмодневния законово 
установен срок по чл. 158, ал. 1 от АПК е изтекъл 25.07.2013 г. – вторник, 
присъствен ден. 
 В указания срок оспорващият не е изпълнил вмененото му от съда задължение като 
не е внесъл дължимата държавна такса за образуване на делото, а ако я е внесъл 
не е представил платежния документ, въпреки изричното предупреждение за 
последиците от неизпълнение разпореждането на съда. 
 Предвид изтичане на срока, в който нередовностите е следвало да бъдат 
отстранени, а това не е сторено, съдът намира, че жалбата следва да бъде 
оставена без разглеждане, а производството по делото  да  се прекрати.
        
   Водим от горното и на основание чл. 158, ал. 3 от АПК, Административен съд – 
Благоевград 

О  П  Р  Е  Д  Е  Л  И  :
 
 ОСТАВЯ БЕЗ РАЗГЛЕЖДАНЕ жалбата на от „. Р. Е. представлявано от управителя Б. 
П. Т. против Заповед № РД-15-334/17.05.2013 г. на К. на О. Р.. 
 ПРЕКРАТЯВА производството по адм. д. № 472/2013 г. по описа на Административен 
съд – Благоевград.
 ОПРЕДЕЛЕНИЕТО подлежи на обжалване с частна жалба пред Върховен 
административен съд в 7-мо дневен срок от получаване на съобщението за 
постановяването му.

      АДМИНИСТРАТИВЕН СЪДИЯ: /п/ Илонка Рашкова

Вярно с оригинала!
ИГ